CELEX: 32009D0011
Language: sk
Date: 2008-12-19 00:00:00
Title: 2009/11/ES: Rozhodnutie Komisie z  19. decembra 2008 , ktorým sa povoľujú metódy klasifikácie jatočných tiel ošípaných v Španielsku [oznámené pod číslom K(2008) 8477]

10.1.2009   
            
            
               SK
            
            
               Úradný vestník Európskej únie
            
            
               L 6/79
            
         
      ROZHODNUTIE KOMISIE
   
   z 19. decembra 2008,
   ktorým sa povoľujú metódy klasifikácie jatočných tiel ošípaných v Španielsku
   [oznámené pod číslom K(2008) 8477]
   (Iba španielske znenie je autentické)
   (2009/11/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Podľa článku 2 ods. 3 nariadenia (EHS) č. 3220/84 sa klasifikácia jatočných tiel ošípaných určuje podľa odhadovaného podielu svaloviny štatisticky preukaznými metódami hodnotenia založenými na fyzickom meraní jednej alebo viacerých anatomických častí jatočného tela ošípanej. Povolenie klasifikačných metód podlieha dodržaniu maximálnej odchýlky štatistickej chyby v posudzovaní. Táto odchýlka je vymedzená v článku 3 ods. 2 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               V rozhodnutí Komisie 88/479/EHS (3) sa na klasifikáciu jatočných tiel ošípaných v Španielsku povoľujú štyri metódy (DEST, FOM, HGP a Autofom).
            
         
               (3)
            
            
               Vzhľadom na technické úpravy požiadalo Španielsko Komisiu o povolenie aktualizácie dvoch metód (FOM a Autofom), používania dvoch nových metód (UltraFOM 300 a VCS2000), zrušenia dvoch metód (HGP a DEST) a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia (EHS) č. 2967/85.
            
         
               (4)
            
            
               Na základe posúdenia tejto žiadosti sa dospelo k názoru, že podmienky na povolenie týchto klasifikačných metód sú splnené.
            
         
               (5)
            
            
               Členské štáty môžu podľa článku 2 ods. 1 druhého pododseku nariadenia (EHS) č. 3220/84 dostať povolenie na zabezpečenie prezentácie jatočných tiel ošípaných, ktorá sa líši od prezentácie stanovenej v uvedenom článku, ak si takúto výnimku vyžaduje obchodná prax alebo technické požiadavky. V Španielsku sa podľa obchodnej praxe môže okrem odstránenia jazyka, štetín, paznechtov, pohlavných orgánov, obličkového tuku, obličiek a bránice, ako sa vyžaduje v článku 2 ods. 1 nariadenia (EHS) č. 3220/84, požadovať aj odstránenie predných končatín z jatočných tiel ošípaných.
            
         
               (6)
            
            
               Nepovoľujú sa žiadne úpravy prístrojov ani klasifikačných metód, iba v prípade nového rozhodnutia Komisie prijatého na základe nadobudnutých skúseností. Z tohto dôvodu je možné zrušiť toto povolenie.
            
         
               (7)
            
            
               V záujme jasnosti by sa rozhodnutie 88/479/EHS malo zrušiť a nahradiť novým rozhodnutím.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu jatočných tiel ošípaných v Španielsku týmto povoľuje používanie týchto metód:
   
               a)
            
            
               prístroj Fat-O-Meater (FOM) a s ním súvisiace metódy posudzovania, podrobne opísané v časti 1 prílohy;
            
         
               b)
            
            
               prístroj Fully automatic ultrasonic carcasse grading (plne automatická klasifikácia ultrazvukom) (AUTOFOM) a s ním súvisiace metódy posudzovania, podrobne opísané v časti 2 prílohy;
            
         
               c)
            
            
               prístroj UltraFOM 300 a s ním súvisiace metódy posudzovania podrobne opísané v časti 3 prílohy;
            
         
               d)
            
            
               prístroj Automatic Vision system (automatický vizuálny systém) (VCS2000) a s ním súvisiace metódy posudzovania, podrobne opísané v časti 4 prílohy.
            
         Článok 2
   Odchylne od článku 2 nariadenia (EHS) č. 3220/84 sa jatočné telá môžu pred vážením a klasifikáciou prezentovať aj bez predných končatín. V tomto prípade s cieľom určiť predbežnú cenu za jatočnú ošípanú na porovnateľnom základe sa zaznamenaná hmotnosť jatočne opracovaného tela v teplom stave zvýši o 0,840 kg.
   Článok 3
   Nepovoľujú sa žiadne úpravy prístrojov ani metód posudzovania.
   Článok 4
   Rozhodnutie 88/479/EHS sa zrušuje.
   Článok 5
   Toto rozhodnutie je určené Španielskemu kráľovstvu.
   
      V Bruseli 19. decembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1.
   
      (2)  Ú. v. ES L 285, 25.10.1985, s. 39.
   
      (3)  Ú. v. ES L 234, 24.8.1988, s. 20.
   
      PRÍLOHA
      METÓDY KLASIFIKÁCIE JATOČNÝCH TIEL OŠÍPANÝCH V ŠPANIELSKU
      Časť 1
      FAT-O-MEATER (FOM)
      
                  1.
               
               
                  Klasifikácia jatočných tiel ošípaných sa vykoná pomocou prístroja Fat-O-Meater (FOM).
               
            
                  2.
               
               
                  Prístroj je vybavený sondou s priemerom 6 mm s fotodiódou typu Siemens SFH 950 a s fotodetektorom typu SFH 960 s operačnou vzdialenosťou od 3 do 103 mm. Výsledky meraní sa prostredníctvom počítača prevedú na odhadovaný podiel svaloviny.
               
            
                  3.
               
               
                  Podiel svaloviny jatočného tela sa vypočíta na základe tohto vzorca:
                  
                      = 66,91 – 0,895 X1 + 0,144 X2
                  kde:
                  
                              
                                 
                           
                           
                              =
                           
                           
                              odhadovaný podiel svaloviny (v percentách),
                           
                        
                              X1
                           
                           
                              =
                           
                           
                              hrúbka slaniny (v milimetroch) medzi tretím a štvrtým posledným rebrom 60 mm od línie poliaceho rezu jatočného tela,
                           
                        
                              X2
                           
                           
                              =
                           
                           
                              hrúbka svaloviny (v milimetroch) meraná súčasne a v rovnakom bode ako X1.
                           
                        Vzorec platí pre jatočné telá s hmotnosťou od 60 do 120 kg.
               
            Časť 2
      FULLY AUTOMATIC ULTRASONIC CARCASSE GRADING (AUTOFOM)
      
                  1.
               
               
                  Klasifikácia jatočných tiel ošípaných sa vykoná pomocou prístroja, ktorý sa volá Autofom (Fully automatic ultrasonic carcass grading – plne automatická klasifikácia jatočných tiel ultrazvukom).
               
            
                  2.
               
               
                  Tento prístroj je vybavený 16 ultrazvukovými meničmi s frekvenciou 2 MHz (Krautkrämer, SFK 2 NP) s 25 mm operačnou vzdialenosťou medzi meničmi.
                  Ultrazvukové údaje obsahujú merania hrúbky chrbtovej slaniny a hrúbky svaloviny.
                  Výsledky meraní sa prostredníctvom počítača prevedú na odhadovaný podiel svaloviny.
               
            
                  3.
               
               
                  Podiel svaloviny jatočného tela ošípanej sa vypočíta na základe 34 bodov merania podľa tohto vzorca:
                  
                      = 70,59614 – 0,0904 · V22 – 0,23033 · V23 – 0,15558 · V44 + 0,086638 · V46 – 0,09965 · V48 – 0,10002 · V49 – 0,11624 · V51 – 0,05561 · V52 – 0,04854 · V53 – 0,0432 · V54 – 0,00282 · V55 + 0,051829 · V57 + 0,036795 · V58 – 0,00519 · V59 – 0,0269 · V60 – 0,06432 · V61 – 0,05323 · V62 – 0,05229 · V64 – 0,0523 · V65 + 0,005645 · V72 – 0,06505 · V73 – 0,04587 · V74 + 0,015041 · V77 + 0,030928 · V78 – 0,08024 · V79 – 0,07275 · V80 – 0,07497 · V85 – 0,06818 · V86 – 0,06875 · V87 – 0,04742 · V90 – 0,00698 · V91 + 0,046485 · V92 – 0,10403 · V93 + 0,160475 · V123
                  kde:
                  
                              
                                 
                           
                           
                              =
                           
                           
                              odhadovaný podiel svaloviny v jatočnom tele,
                           
                        V22, V23, … V123 sú premenné namerané Autofomom.
               
            
                  4.
               
               
                  Opis bodov merania a štatistickej metódy je možné nájsť v časti II španielskeho protokolu, ktorý bol odovzdaný Komisii v súlade s článkom 3 ods. 3 nariadenia (EHS) č. 2967/85.
                  Vzorec platí pre jatočné telá s hmotnosťou od 60 do 120 kg.
               
            Časť 3
      ULTRAFOM 300
      
                  1.
               
               
                  Klasifikácia jatočných tiel ošípaných sa vykoná pomocou prístroja UltraFOM 300.
               
            
                  2.
               
               
                  Súčasťou prístroja je ultrazvuková sonda s frekvenciou 4 MHz (Krautkrämer MB 4 SE). Ultrazvukový signál sa digitalizuje, uloží a spracuje mikroprocesorom (typ Intel 80 C 32). Výsledky meraní sa pomocou samotného prístroja UltraFOM prepočítajú na odhadovaný podiel svaloviny.
               
            
                  3.
               
               
                  Podiel svaloviny jatočného tela sa vypočíta na základe tohto vzorca:
                  
                      = 69,22 – 1,023 X1 + 0,116 X2
                  kde:
                  
                              
                                 
                           
                           
                              =
                           
                           
                              je odhadovaný podiel svaloviny (v percentách),
                           
                        
                              X1
                           
                           
                              =
                           
                           
                              hrúbka slaniny (v milimetroch) medzi tretím a štvrtým posledným rebrom 70 mm od línie poliaceho rezu jatočného tela,
                           
                        
                              X2
                           
                           
                              =
                           
                           
                              hrúbka svaloviny (v milimetroch) meraná súčasne a v rovnakom bode
                           
                        Vzorec platí pre jatočné telá s hmotnosťou od 60 do 120 kg.
               
            Časť 4
      AUTOMATIC VISION SYSTEM (VCS2000)
      
                  1.
               
               
                  Klasifikácia jatočných tiel ošípaných sa vykoná pomocou prístroja Automatic Vision system (automatický vizuálny systém) (VCS2000).
               
            
                  2.
               
               
                  Prístroj VCS 2000 je systém na spracovanie obrazu s automatickým určením obchodnej hodnoty bravčových jatočných polovičiek. Systém sa využíva online v rámci systému jatočnej produkcie, pričom sa prostredníctvom kamerového systému automaticky snímajú polovičky jatočných tiel. Tieto obrazové údaje sa počítačovo spracúvajú špeciálnym softvérom na spracovanie obrazu.
               
            
                  3.
               
               
                  Podiel svaloviny jatočných tiel sa vypočíta na základe 70 bodov merania podľa tohto vzorca:
                  
                      = 37,49855 + 0,017715 · X2 – 0,00075 · X40 – 0,02522 · X50 – 0,04549 · X52 – 0,0000335 · X59 – 0,000093 · X62 – 0,0000814 · X63 – 0,0000715 · X64 – 0,0000494 · X66 – 0,0000482 · X67 – 0,00047 · X69 + 0,000304 · X70 + 0,00867 · X77 – 0,03007 · X79 – 0,04575 · X81 – 0,01742 · X82 – 0,01768 · X83 – 0,03114 · X84 – 0,02549 · X85 – 0,0265 · X92 – 0,03299 · X95 – 0,02472 · X99 – 0,0399 · X102 + 0,020178 · X103 – 0,04614 · X106 + 0,012659 · X107 + 0,012256 · X110 + 0,015358 · X113 – 0,23294 · X116 + 0,010157 · X117 – 0,07282 · X120 + 0,126624 · X142 + 6,052785 · X2/6 – 13,2893 · X14/10 + 7,287408 · X77/51 – 4,09296 · X79/51 – 11,4326 · X81/51 – 1,28847 · X82/51 – 0,57019 · X83/51 – 5,21869 · X84/51 – 2,92106 · X85/51 + 8,274608 · X88/51 + 9,886478 · X91/51 – 0,00442 · X47/79 – 0,04848 · X50/79 + 0,227913 · X54/79 + 2,845209 · X77/79 + 0,018409 · X86/79 – 0,00838 · X89/79 + 0,007447 · X94/79 + 136,5994 · X27/20 + 182,973 · X29/20 – 6,82665 · X59/20 – 261 768 · X61/20 – 7,85416 · X62/20 – 3,8587 · X63/20 – 16,6166 · X64/20 – 59,2087 · X65/20 – 3,21138 · X66/20 – 6,96096 · X67/20 + 20,91982 · X68/20 – 109,736 · X69/20 + 243,641 · X70/20 + 29,84246 · X73/20 + 15,50442 · X74/20 – 0,30367 · X36/59 – 2,07787 · X40/59 – 0,38605 · X42/59 – 1,90547 · X69/59 + 3,554836 · X70/59
                  
                  kde
                  
                              
                                 
                           
                           
                              =
                           
                           
                              odhadovaný podiel svaloviny jatočného tela v percentách,
                           
                        X2, X40, … X70/59 sú premenné namerané s prístrojom VCS2000.
               
            
                  4.
               
               
                  Opis bodov merania a štatistickej metódy je možné nájsť v časti II španielskeho protokolu, ktorý bol odovzdaný Komisii v súlade s článkom 3 ods. 3 nariadenia (EHS) č. 2967/85.
                  Vzorec platí pre jatočné telá s hmotnosťou od 60 do 120 kg.